CELEX: 62018TN0337
Language: mt
Date: 2018-06-01 00:00:00
Title: Kawża T-337/18: Rikors ippreżentat fl-1 ta’ Ġunju 2018 – Laboratoire Pareva vs Il-Kummissjoni

201807270072025332018/C 285/523372018TC28520180813MT01MTINFO_JUDICIAL20180601363721Kawża T-337/18: Rikors ippreżentat fl-1 ta’ Ġunju 2018 – Laboratoire Pareva vs Il-Kummissjoni
 ---documentbreak--- C2852018MT3610120180601MT0052361372Rikors ippreżentat fl-1 ta’ Ġunju 2018 – Laboratoire Pareva vs Il-Kummissjoni
   (Kawża T-337/18)2018/C 285/52Lingwa tal-kawża: l-Ingliż
      Partijiet
   
   
      Rikorrent: Laboratoire Pareva (Saint Martin de Crau, Franza) (rappreżentanti: K. Van Maldegem u S. Englebert, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
            —
         
         
            tiddikjara r-rikors ammissibbli u fondat;
         
      
            —
         
         
            tannulla d-Deċiżjoni ta’ Implimentazzjoni tal-Kunsill (UE) 2018/619 (
                  1
               ) tal-Kummissjoni tal-20 ta’ April 2018, li ma tapprovax il-PHMB (1415; 4.7) bħala sustanza attiva għall-użu fil-prodotti bijoċidali tat-tipi 1, 5 u 6 taħt ir-Regolament Nru 528/2012 (
                  2
               ) (iktar 'il quddiem “id-deċiżjoni kkontestata”); u
         
      
            —
         
         
            tikkundanna lill-konvenuta għall-ispejjeż ta’ dawn il-proċeduri.
         
      
      Motivi u argumenti prinċipali
   
   Insostenn tar-rikors tiegħhu, ir-rikorrent jinvoka tliet motivi.
   Ir-rikorrent isostni li d-deċiżjoni kkontestata ġiet adottata mill-konvenuta bi ksur tat-Trattat dwar il-Funzjonament tal-Unjoni Ewropea (iktar il’quddiem it-“TFUE”), il-leġiżlazzjoni sekondarja u l-prinċipji tad-dritt tal-Unjoni. Konsegwentement, ir-rikorrenti titlob l-annullament tad-deċiżjoni kkontestata billi tinvoka t-tliet motivi li ġejjin:
   
            1.
         
         
            L-ewwel motiv ibbażat fuq żbalji formali essenzjali:
            
                     —
                  
                  
                     il-konvenuta ma segwietx il-passi proċedurali li hija kienet obbligata li ssegwi qabel l-adozzjoni tad-deċiżjoni kkontestata. Il-konvenuta kisret il-formalitajiet essenzjali previsti fl-Artikolu 6(7)(b) tar-Regolament ta’ Delega tal-Kummissjoni (UE) Nru 1062/2014 (
                           3
                        ) li, kieku ġew segwiti, setgħu jwasslu għal riżultat differenti.
                  
               
      
            2.
         
         
            It-tieni motiv ibbażat fuq żbalji manifesti ta’ evalwazzjoni:
            
                     —
                  
                  
                     il-konvenuta wettqet żball manifest ta’ evalwazzjoni billi qieset fatturi irrilevanti meta evalwat il-PHMB u billi ma jingħatawx ma tatx biżżejjed u debita importanza lill-fatturi li huma uniċi u speċifiċi għall-PHMB tar-rikorrent.
                  
               
      
            3.
         
         
            It-tielet motiv ibbażat fuq ksur tal-prinċipji fundamentali tad-dritt tal-Unjoni u tad-drittijiet tad-difiża:
            
                     —
                  
                  
                     il-konvenuta ma żguratx li r-rikorrenti tingħata opportunità sħiħa, xierqa u effiċjenti sabiex tippreżenta osservazzjonijiet matul il-proċedura.
                  
               
      (
         1
      )	Deċiżjoni ta’ Implimentazzjoni tal-Kummissjoni (UE) 2018/619 tal-20 ta’ April 2018 li ma tapprovax il-PHMB (1415; 4.7) bħala sustanza attiva għall-użu fil-prodotti bijoċidali tat-tipi 1, 5 u 6 (ĠU 2018, L 102, p. 21).
   (
         2
      )	Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali Test b’relevanza għaż-ŻEE (ĠU 2012, L 167, p. 1).
   (
         3
      )	Regolament ta’ Delega tal-Kummissjoni (UE) Nru 1062/2014 tal- 4 ta’ Awwissu 2014 dwar il-programm ta’ ħidma għall-evalwazzjoni sistematika tas-sustanzi attivi bijoċidali kollha li jeżistu fil-prodotti bijoċidali msemmijin fir-Regolament (UE) Nru 528/2012 tal-Parlament Ewropew u tal-Kunsill (ĠU 2014, L 294, p. 1).